Az Eagle Rock középiskola diákja nyerte el az elsõ díjat az egyik Középiskolai Tudományos Konferencián. A dolgozatával azt akarta bemutatni, mennyire rá vannak már hangolódva az emberek a tudománnyal való handabandázásra, és a környezet lerombolásától való félelemre. Elkészített egy felhívást a dihidrogén-monoxid vegyület betiltására, és utána megnézte, mennyire tudja meggyõzni az embereket, hogy aláírásukkal támogassák. A betiltás támogatására a következõ okokat hozta fel:
1. a vegyület erõteljes izzadást és hányást képes okozni,
2. a savas esõk egyik fõ komponense,
3. gáznemû halmazállapotban égési sérüléseket okozhat,
4. nagy mennyiségû belélegzése fulladást okoz,
5. hozzájárul a természet eróziójához,
6. erõsen csökkenti az autófékek hatékonyságát,
7. kimutatták rákos daganatokban.
A diák 50 embert kért fel a betiltást sürgetõ felhívás aláírására. Negyvenhárman aláírták, hatan azt mondták, hogy még gondolkodnak, és mindössze egy tudta, hogy a vízrõl van szó.